கேள்வி: தங்குதன் முச்சல்பைடு - தயாரிப்பு பற்றி விளக்கவும்.
பதில்: 1. தங்குதனேட்டுகளின் சூடான அமிலமயமாக்கப்பட்ட கரைசலில் ஐதரசன் சல்பைடு குமிழிகளை செலுத்தி இதை தயாரிக்கலாம். 2. தங்குதன் இருசல்பைடுடன் தனிமநிலை கந்தகத்தைச் சேர்த்து சூடுபடுத்தி வினைபுரியச் செய்தும் இதை தயாரிக்கலாம்.: WS2 + S -> WS3 3.தயோதங்குதேட்டு சேர்மங்களின் கரைசல்களை அமிலமயமாக்கம் செய்தும் இதை வீழ்படிவாக்கலாம் (NH4)2WS4 + HCl -> WS3 + 2NH4Cl + H2S Na2WS4 + H2SO4 -> WS3 + Na2SO4 + H2S
கேள்வி: தங்குதன் முச்சல்பைடு - இயற்பியல் பண்புகள் பற்றி விளக்கவும்.
பதில்: குளிர்ந்த நீரில் சிறிது கரைகிறது. சூடான நீரில் கூழ்மக் கரைசலை உருவாக்குகிறது. கார உலோக கார்பனேட்டுகள் மற்றும் கார உலோக ஐதராக்சைடுகளில் கரைகிறது.
கேள்வி: தங்குதன் முச்சல்பைடு - வேதிப் பண்புகள் பற்றி நீங்கள் என்ன அறிந்துள்ளீர்கள்?
பதில்: தங்குதன் முச்சல்பைடை சூடுபடுத்துவதால் சிதைவடைந்து தங்குதன் இருசல்பைடும் தனிமநிலை கந்தகமும் உருவாகின்றன: WS3 -> WS2 + S சல்பைடு கரைசல்களுடன் இது வினைபுரிகிறது: WS3 + (NH4)2S -> (NH4)2WS4 ஐதரசனுடன் சேர்க்கப்பட்டால் ஒடுக்க வினை நிகழ்கிறது. WS3 + 3H2 -> W + 3H2S